อาโอกิงาฮาระ
**อาโอกิงาฮาระ** (ญี่ปุ่น: 青木ヶ原; โรมาจิ: *Aokigahara*) หรือมีอีกชื่อเรียกหนึ่งว่า **นทีแห่งไม้** (ญี่ปุ่น: 樹海; โรมาจิ: *Jukai*; อังกฤษ: Sea of Trees) เป็นชื่อเรียกป่าบริเวณเชิงภูเขาฟูจิด้านตะวันตกเฉียงเหนือ ในประเทศญี่ปุ่น

อาโอกิงาฮาระเป็นสถานที่ที่ชาวญี่ปุ่นมาฆ่าตัวตายบ่อยครั้ง โดยนับตั้งแต่ปี ค.ศ. 1950 เป็นต้นมา พบศพผู้เสียชีวิตในป่าแห่งนี้มากกว่า 500 คน เฉลี่ยแล้วมีผู้ฆ่าตัวตายในป่าแห่งนี้ประมาณปีละ 30 ราย ในปี ค.ศ. 2002 พบร่างผู้เสียชีวิต 78 ศพ แม้ว่าในป่าจะมีป้ายทั้งในภาษาอังกฤษและภาษาญี่ปุ่นที่มีเนื้อหาเกลี้ยกล่อมให้เปลี่ยนใจ

จนได้มีตำนานและความเชื่อต่าง ๆ เกี่ยวกับสถานที่แห่งนี้มากมาย ว่า เป็นที่สิงสถิตย์ของเหล่าภูตผี โดยเชื่อว่า ป่าแห่งนี้มีวิญญาณต้นไม้หรือโคดามะ (木魂) สิงสถิตย์อยู่ เหล่าวิญญาณของต้นไม้จะดูดเอาพลังงานชีวิตจากผู้เสียชีวิตกลับคืนเป็นพลังแห่งป่า เพื่อต้านภัยธรรมชาติและต้านภัยของมนุษย์

ภูมิศาสตร์
----------

พื้นป่าส่วนใหญ่เป็นหินภูเขาไฟและมีความแข็งยากที่จะเจาะทะลุได้ด้วยเครื่องมืออย่างพลั่วหรือเสียม นอกจากนี้ ยังมีเส้นทางอย่างไม่เป็นทางการหลายเส้นทางซึ่งถูกใช้กึ่งปกติสำหรับ "การตามหาศพ" ประจำปีซึ่งกระทำโดยอาสาสมัครท้องถิ่น ผู้ซึ่งทำเครื่องหมายพื้นที่ค้นหาด้วยเทปพลาสติก เทปพลาสติกนี้ไม่เคยถูกนำออก ดังนั้นเทปพลาสติกจำนวนมากจึงพบดาษดื่นในกิโลเมตรแรกของป่า พ้นจากเส้นทางที่กำหนดไว้นั้นนำไปสู่แหล่งท่องเที่ยว อย่างเช่น ถ้ำน้ำแข็งและถ้ำลม หลังจากกิโลเมตรแรกเข้าสู่ป่าอาโอกิงาฮาระในทิศทางมุ่งไปยังภูเขาไฟฟูจินั้น ป่าอยู่ในสภาพ "ดึกดำบรรพ์" มากขึ้น โดยมีสัญลักษณ์ให้เห็นว่ามนุษย์เข้ามาย่างกรายเพียงเล็กน้อยหรือไม่มีเลย

การท่องเที่ยวและการฆ่าตัวตาย
----------------------------

อาโอกิงาฮาระเป็นสถานที่ยอดนิยมที่จะมีผู้มาฆ่าตัวตาย โดยมีรายงานว่าเป็นสถานที่ฆ่าตัวตายที่ได้รับความนิยมมากที่สุดในโลกเป็นอันดับสองรองจากสะพานโกลเดนเกตในซานฟรานซิสโก จนกระทั่งมีการดัดแปลงเป็นนวนิยายในปี ค.ศ. 1960 ชื่อ "ทะเลป่าดำ" (波の塔) โดยไซโซ มัตสึโมโตะ ที่เรื่องราวจบลงที่คู่รักทั้งสองที่เป็นตัวเอกของเรื่องฆ่าตัวตายในป่า อย่างไรก็ตาม ประวัติศาสตร์การฆ่าตัวตายในอาโอกิงาฮาระมีมาตั้งแต่ก่อนตีพิมพ์นวนิยายดังกล่าว และสถานที่แห่งนี้ยังเกี่ยวของกับความตายมาเป็นเวลาช้านานแล้ว มีการกล่าวว่าอูบาซูเตะได้กระทำในสถานที่แห่งนี้ในช่วงคริสต์ศตวรรษที่ 19 และป่าเป็นที่เลื่องลือว่ามีผีสิงซึ่งเป็นผู้ที่ถูกทิ้งให้ตายในป่า

นับตั้งแต่คริสต์ทศวรรษ 1950 มีผู้เสียชีวิตในป่ามากกว่า 500 คน ซึ่งส่วนใหญ่ฆ่าตัวตาย โดยเฉลี่ยแล้วมีผู้เสียชีวิตราว 30 คนต่อปี ในปี ค.ศ. 2002 พบร่างผู้เสียชีวิต 78 ศพอยู่ในป่า ทำลายสถิติ 73 ศพ เมื่อปี ค.ศ. 1998 ในปี ค.ศ. 2003 จำนวนผู้เสียชีวิตในปีนั้นเพิ่มขึ้นเกิน 100 ศพ และปัจจุบัน รัฐบาลท้องถิ่นได้หยุดการเผยแพร่จำนวนผู้เสียชีวิตในความพยายามที่จะลดความสัมพันธ์ระหว่างอาโอกิงาฮาระกับการฆ่าตัวตาย อัตราการฆ่าตัวตายที่สูงทำให้เจ้าหน้าที่ทางการติดป้ายในป่า ทั้งในภาษาญี่ปุ่นและอังกฤษ โดยกระตุ้นให้ผู้ที่มาฆ่าตัวตายเปลี่ยนใจเสีย คณะค้นหาศพ ซึ่งประกอบด้วยตำรวจ อาสาสมัครและสื่อจำนวนหนึ่ง เริ่มต้นตั้งแต่ ค.ศ. 1970

อ้างอิง
-------

1. ↑  Zack Davisson. "The Suicide Woods of Mt. Fuji". *Seek Japan*.
2. ↑  "Intruders tangle 'suicide forest' with tape". *Asahi Shimbun*. 3 พฤษภาคม 2008. เก็บจากแหล่งเดิมเมื่อ 6 พฤษภาคม 2008. สืบค้นเมื่อ 3 พฤษภาคม 2008.
3. ↑  Meaney, Thomas. "Exiting Early: Is life worth living? The question is perennial. The answers include 'no'", *The Wall Street Journal*, 15 เมษายน 2006. สืบค้นเมื่อ 14 พฤศจิกายน 2009.
4. ↑  Amazeen, Sandy. "Book Review: Cliffs of Despair A Journey to Suicide's Edge" เก็บถาวร 4 ธันวาคม 2007 ที่ เวย์แบ็กแมชชีน, *Monsters & Critics.* 21 ธันวาคม 2005.
5. ↑  5 สถานที่ท่องเที่ยวสยองขวัญของญี่ปุ่น ต่วยตูน คอลัมน์ ซันเดย์สเปเชี่ยล ไทยรัฐ 3 กรกฎาคม พ.ศ. 2554
6. 1 2  Studio 360:Suicide Forest เก็บถาวร 12 กุมภาพันธ์ 2010 ที่ เวย์แบ็กแมชชีน. *Studio 360 in Japan* (radio program). 8 มกราคม 2010. สืบค้นเมื่อ 11 กุมภาพันธ์ 2010.
7. ↑  Hadfield, Peter (19 มิถุนายน 2001). "Japan struggles with soaring death toll in Suicide Forest". *The Telegraph*. London. คลังข้อมูลเก่าเก็บจากแหล่งเดิมเมื่อ 20 ธันวาคม 2008.
8. ↑  "'Suicide forest' yields 78 corpses". *The Japan Times*. 7 กุมภาพันธ์ 2003. สืบค้นเมื่อ 3 พฤษภาคม 2008.
9. ↑  "Japan's harvest of death". *The Independent*. London. 24 ตุลาคม 2000. คลังข้อมูลเก่าเก็บจากแหล่งเดิมเมื่อ 24 เมษายน 2008. สืบค้นเมื่อ 3 พฤษภาคม 2008.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อาโอกิงาฮาระ**

* ข้อมูลป่าอาโอกิงาฮาระ
* Suicide Forest in Japan (พฤษภาคม 2012) ที่ยูทูบ (*Vice.com*)
* 鳴沢氷穴 [Narusawa Hyoketsu Ice Cave]. Mt Fuji Cave. (ในภาษาอังกฤษ)
* 富岳風穴 [Fugaku Fuketsu Wind Cave]. Mt Fuji Cave. (ในภาษาอังกฤษ)

  


| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* ญี่ปุ่น

 |



พิกัดภูมิศาสตร์: 35°28′12″N 138°37′11″E﻿ / ﻿35.47000°N 138.61972°E﻿ / 35.47000; 138.61972